স্কুলে ফ্যান খুলে পড়ে ৪ শিক্ষার্থী ‘আহত’ | দৈনিক আজাদী
প্রচ্ছদ বৃহত্তর চট্টগ্রাম স্কুলে ফ্যান খুলে পড়ে ৪ শিক্ষার্থী ‘আহত’
স্কুলে ফ্যান খুলে পড়ে ৪ শিক্ষার্থী ‘আহত’
মঙ্গলবার , ৬ মার্চ, ২০১৮ at ৪:৪১ পূর্বাহ্ণ
একটি বেসরকারি কিন্ডারগার্টেন স্কুলের ক্লাস রুমে ফ্যান (বৈদ্যুতিক পাখা) খুলে পড়ে চার শিক্ষার্থী আহত হয়েছে। গতকাল সকালে নগরীর জামালখানের এজি চার্চ স্কুলে এ দুর্ঘটনা ঘটে। আহতরা হলো স্বপ্নিল (৯), আদনান (১০), অর্ঘ্য (১০) ও ইমতিয়াজ (৯)। আহতদের মধ্যে একজনকে চট্টগ্রাম জেনারেল হাসপাতালে চিকিৎসা দেওয়া হয়েছে। আহতদের মধ্যে আদনানের ঘাড় ও অর্ঘ্যের কাঁধে জখম হয় এবং স্বপ্নিল ও ইমতিয়াজ মাথায় হালকা আঘাত পায়। খবর বাংলানিউজের।
অভিভাবকরা জানান, এজি চার্চ স্কুলে প্রতিদিনের মতো প্রাতঃসমাবেশ শেষে তৃতীয় শ্রেণির শিক্ষার্থীরা যে যার মতো ক্লাসে ঢুকে পড়ে। পরবর্তীতে তৃতীয় শ্রেণির ক্লাসে আকস্মিকভাবে ছাদ থেকে একটি বৈদ্যুতিক পাখা খুলে পড়ে। এতে তৃতীয় শ্রেণির চার ছাত্র আহত হয়। এরপর অভিভাবকেরা নিজ দায়িত্বে আহতদের চিকিৎসার ব্যবস্থা করেছেন।
স্কুলের প্রধান শিক্ষিকা জেসিনত্মা অধিকারী বাংলানিউজকে জানান, আকস্মিকভাবে তৃতীয় শ্রেণির কক্ষে সিলিং থেকে খুলে একটি বৈদ্যুতিক পাখা উঁচু বেঞ্চের ওপর পড়ে। তবে এ ঘটনায় শিক্ষার্থী আহতের বিষয়টি অস্বীকার করেন তিনি।
পূর্ববর্তী নিবন্ধজাফর ইকবালের উপর হামলার ঘটনায় সম্পাদক পরিষদের নিন্দা
পরবর্তী নিবন্ধহাটহাজারী মাদ্রাসায় ছাত্রদের ৫শ স্মার্ট ফোন পুড়িয়ে ধ্বংস
ভূমিমন্ত্রী জাবেদ কোরিয়ার প্রধানমন্ত্রীর ‘মিনিস্টার ইন ওয়েটিং’
কত রান হওয়া উচিত ছিল ওই বলে?
গ্রেপ্তার আতংকে বিএনপির নেতাকর্মীরা
সাংবাদিক-চিকিৎসক মুখোমুখি